recursal/SuperWikiNEXT-32B huggingface dataset:
**Күлбаршын Бүркітқызы Базарбекова** - 1958 жылы 1 қаңтарда Көкшетау қаласында туған. 1983 жылы Е.А. Букетов атындағы ҚарМУ-ды бітірген, экономист.

* 1983-85 жылдары - Торғай облысы қаржы бөлімінің аға экономисі.

* 1985-90 жылдары - Алматы қаласы Калинин ауданы қаржы бөлімінің экономисі.

* 1990-97 жылдары - Алматы қаласы Бостандық ауданы Салық комитетінің бөлім бастығының орынбасары, бөлім бастығы.

* 1998 жылы «АФН» ЖШС директоры.

* 1998-2002 жылдары «Дара-Аудит» ЖШС директоры.

* 2002 жылдан - «Сапа-Аудит» ЖШС директоры. Қазақстан Республикасы Аудиторлар палатасының мүшесі. ҚР Аудиторлар палатасы жанындағы Салық салу мәселелері жөніндегі комитетінің төрайымы. «Аруана» клубының мүшесі.

Жұмыстағы негізгі ұстанымы: «Алдына мақсаттар қою».

Іскер адамның бойындағы құнды қасиеттер: «Өзін ұстай білушілік, батылдық, жақсы кеңестерге құлақ аса білу, жоспарлай білу».

Қазақстан қаржы аясына талдау: «Қаржы саласы үш өзара байланысты салалардан: қаржы нарықтары мен институттарынан, инвестициялардан және қаржыны басқарудан тұрады. Бүгінгі таңда бизнеспен айналысып жүргендердің бәрі қаржы ісінің негіздерін зерттеп, түсінуі керек. Өкінішке қарай, Қазақстанда бұл мәселе әзірге тиісті деңгейде емес».

Балалар үйлеріне, мүгедектер қорына және басқа қоғамдық
ұйымдарға қайырымдылық көмек көрсетеді.

Әскери атағы
------------

Әскери атағы - запастағы азамат қорғанысы сержанты.

Діни көзқарасы
--------------

Діни көзқарасы - «Құдайға сенемін».

Саяси қайраткер ретіндегі идеалы
--------------------------------

Саяси қайраткер ретіндегі идеалы - «Идеалдар жоқ».

Қазақстанның болашағы туралы болжамы
------------------------------------

Қазақстанның болашағы туралы болжамы - «Қазақстанның
өркендеуі мен жарқын болашағына сенім».

Хоббиі
------

Хоббиі - өздігінен даму, жеке бастың өсуі, психология жөніндегі кітаптарды оқу, табиғатқа шығу.

Сүйіп оқитын әдебиеті
---------------------

Сүйіп оқитын әдебиеті - В. Синельниковтың, X. Сильваның ездігінен даму жөніндегі кітаптары, Нил Доналд Уолш «Құдаймен сұхбат».

Үй жағдайы
----------

Тұрмыс құрған. Жұбайы - Коңырбаев Наурызбай Әнсенұлы
(1960 жылы туған), «Нақ-Пайда» ЖШС директоры. Ұлы - Наурызбайұлы Еламан (1986 жылы туған); қызы - Коңырбаева Әсия Наурызбайқызы (1988 жылы туған).

Дереккөздер
-----------

1. ↑  Қазақстан бизнес - кітабы. Қаржы. – Алматы, ЖШС "Алматы баспа үйі," 2006 ISBN 9965-9865-5-X
2. ↑  Қазақстан Республикасында кімнің кім екені - 2011. 2 томдық анықтамалық. Алматы, 2011 ІSВN 978-601-278-473-2
**Көбейтұз** – Теңіз көлінің шығысындағы тұзды тұйық көл.

Географиялық орны
-----------------

Ақмола облысы Ерейментау ауданы Ерейментау қаласының солтүстік-шығысында 25 км жерде орналасқан. Өлеңті өзені алабында. Теңіз деңгейінен 253 м биіктікте жатыр.

Гидрографикасы
--------------

Аумағы 6,9 км2, ұзындығы 3,5 км, енді жері 3,1 км, жағалау бойының ұзындығы 11 км. Жағалауы құмды, саздақты ойлы жазық. Жағасы күрделі пішінді, су көп жылдары пішінін жиі өзгертіп тұрады. Қараша – сәуір айлары аралығында суы қатып жатады. Суы тұзды. Жауын-шашын және жер асты сулары мен толысады. Көл айдынында жыл бойы су болады. Мал суарылады, жағалауы шабындық.

Дереккөздер
-----------

1. ↑  АТАМЕКЕН: Географиялық энциклопедия. / Бас ред. Б.Ө.Жақып. – Алматы: «Қазақ энциклопедиясы», 2011. – 648 бет. ISBN 9965-893-70-5
**Кезқұйрықтар** (лат. *Milvus*) - қаршыға туыстары. Дене ұзындығы 70 см. Кұйрығының ұшы кертілген. Еуразия, Африка және Австралияда 2 түрі таралған. Олар ТМД кеңістігінде де бар. Қара кезқұйрық кең таралған. Ол орманды, далалық және шөлейт аймақтарда су маңын мекендейді. Қызыл кезқұрық ТМД кеңістігінің оңтүстік-батыс аймағымен Закавказьеде кездеседі. Ұясын ағаштармен жарға салады. 2-3 жұмыртқа табады. Қорегін (кемірушілер, кесірткелер, бақалар, өлекселер мен қоқырлар) аспанда қалқып жүріп, табады. Кейде құстарға жабылады. КСРО Қызыл кітабына енгізілген.

Дереккөздер
-----------

1. ↑  Орысша-қазақша түсіндірме сөздік: Биология / Жалпы редакциясын басқарған профессор Е. Арын – Павлодар: 2007 - 1028 б. ISBN 9965-08-286-3
**Көз астигматизмі** (грекше а.- теріс және stigme - нүкте)- көздің қасаң қабығының,кейде көз бұршағы дөңестігінің біркелкі болмауынан көздің сәуле бағытын өзгерту қабілетінің кемістігі.Заттан шашыраған сәуле көздің тор қабығында бейнеленетіндіктен, сол затты адам анық көреді. К. а. кезінде сәуле тор қабықта анық бейнеленбейді. Қалыпты ағдайда адамның көзі алыстан да, жақыннан да анық көреді. К. а. туа және жүре пайда болуы мүмкін. Жүре пайда болған кемістік әр түрлі жағдайларға байланысты болады. К. а. кезінде көздің көруі нашарлайды да, кәдімгі көзілдірікке цилиндр шыны немесе контактілі линза орнатылады.

**Дереккөздер**

Қазақ Совет Энциклопедиясы, Алматы, 1975ж. 6том, 5бет
**Кейла сарқырамасы** (эст. Keila juga) — Эстониядағы сарқырама Харьюмаа уезінің, Кейла Йоа ауылындағы Кейла өзенінде орналасқан.

Сипаттама
---------

Кейла - Эстониядағы ең үлкен сарқырамалардың бірі, оның биіктігі 6,1 метрге дейін, ені 70 метрге дейін жетеді. Кейла сарқырамасы Кейла-Йоа деп аталады, Эстониядағы Нарва және Ягала сарқырамаларынан кейінгі үшінші үлкен сарқырама. 
Ол жасыл орманмен қоршалған. Қыста су қатып, бұлақтар әдеттен тыс мұз мүсініне айналады. Мұндағы ең күшті су ағыны көктемде, мұз тез еріген кезде еру кезеңінде байқалады. Кейла өзеніндегі су деңгейі жауын-шашын деңгейіне тікелей байланысты. Жазда, іс жүзінде жаңбыр болмаған кезде, оны жаяу оңай кесіп өтуге болады.

Сарқырамадан кейін саябақ аймағында 3 шақырымдық табиғи соқпақ басталады. Бірнеше аспалы көпірлер бар. Жол бойында сарқыраманың таңғажайып көрінісін қарайтын бақылау алаңдары бар.

Тарихы
------

Бұл жердің тарихы 1828 жылы генерал-адъютант Александр Бенкендорфтың Кейла өзенінің сағасынан орман басқан сарқырама мен төбелерді кездейсоқ тауып алуынан басталды. Бұл жер ерекше көркем болды және Бенкендорф өзінің барлық 65 гектар жерін бұрынғы иесі барон Карл фон Уекскулдан сатып алды. Бенкендорфтың өзінің эскиздері бойынша бірінші сарай өзеннің оң жағалауында 1833 жылы 27 мамырда салынған.

Дәстүр бойынша, жас жұбайлар Кейла сарқырамасына келеді және неке байланыстарының сенімділігі мен беріктігінің символы ретінде аспалы көпірдің қоршауына құлыптар ілінеді.

Төңірегі
--------

Сарқырамадан алыс емес жерде Падизе монастырының қирандыларын көруге болады, аңыздар бойынша айтылған цистерциан-монахтарының өмір салтымен танысуға болады.
Кейла сарқырамасына өте жақын жерде Кейла-Йоа саябағы бар. Жергілікті саябақ серуендеуге өте ыңғайлы орын. Мұнда жылдың және тәуліктің кез келген уақытында келуге болады.

Бұл жерде 1555 жылдан бері су диірмені болған. 1928 жылы ескі диірмен орнына су электр станциясы салынды. Ал 1999 жылы ол өз қызметін тоқтатты. Станцияның жұмысы тек 2006 жылдың мамыр айында толық қалпына келтірілгеннен кейін қайта жанданды.

Галарея
-------

Кейла сарқырамасы|  |  |  |  |  |

Дереккөздер
-----------

1. ↑  Водопад Кейла-Йоа
2. ↑  Кейла-Йоа — возможно, самый красивый водопад в мире
3. ↑  Водопад Кейла
4. ↑  Кейла Йоа, Эстония, что посмотреть и чем заняться
5. ↑  ВОДОПАД КЕЙЛА В ЭСТОНИИ ВЕСНОЙ
6. ↑   Водопад Кейла - Эстония, Таллинн
7. ↑  Кейла
8. ↑  Водопад Кейла и замок Фалль. Природа Эстонии
**Косово синдромы** - Ұлттар құқығы мемлекеттерден маңызды деген желеумен «үй ішінен үй тігетін» әлемдегі сепаратизм сырқаты бар елдерге «жұғуы» әбден мүмкін. Ертең «бұғаудағы» көптеген халықтар «біз кімнен кембіз?» деп желігіп шыға келмек. Саясаттанушы Александр Князев: «Егер БҰҰ Қауіпсіздік кеңесі Приштина парламентінің тәуелсіздік туралы декларациясының күшін жоймайтын болса, әлемдегі 200-ден астам танылмаған мемлекеттердің тәуелсіздігін тануға тура келеді», — деген пікір білдірді. Косово тәуелсіздігі біреуге қуаныш, біреуге қайғы. Шыңжаң мен Тайвань мәселесімен әуреленіп жүрген алып Қытайға да жайсыз тиетіні жасырын емес. Жалпы, Косово мәселесі ТМД елдері ішінде Әзірбайжан, Армения, Грузия, Молдова, Украина және Ресей үшін қолайлы емес. Қазірдің өзінде Кавказ аймағындағы тәуелсіздігі танылмаған елдердің көсемдеріне жел біте бастапты. Абхазия президенті Сергей Багапш «Косовоға қарағанда біздің тәуелсіздік алуға құқымыз зор», — деп желкесін күжірейтіп шыға келді. Косовоның артында Тайвань, Солтүстік Кипр түрік республикасы, Сомалиленд, Приднестровье, Абхазия мен Оңтүстік Осетия, Таулы Қарабах, Вазиристан, Тамил-Илам сияқты жүздеген тәуелсіздігі мойындалмаған елдердің қалың көші келе жатыр. Енді әлемде тәуелсіздігі танылмаған мемлекеттер «ояна» бастаса, онда Косово синдромы жұқты дей беріңіз. Өйткені Косово синдромы біреуге бүлік, біреуге бақыт.
A. **Лобачевский геометриясы**.
A. **Нормаль**.
**Эквидистанта** (лат. aequіdіstans – бірдей қашықтықта орналасқан, aequus – тең және dіsto – қашықтықта тұрамын) – берілген L жазық қисық сызығының нормалына белгілі бір бағыт бойынша салынған тең кесінділер ұштарының геометриялық орны. Мысалы, шеңбердің Эквидистантасы шеңбер болады. Лобачевский геометриясында берілген түзуден берілген қашықтықта жататын нүктелердің орны Эквидистанта не гиперцикл деп аталады (Евклид геометриясында түзу сызықтын Эквидистантасы түзу сызық болады).[1]

Дереккөздер
-----------

1. ↑  «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, X том
**Мигель Анхель Ангуло** (ис. *Miguel Ángel Angulo Valderrey*; 23 маусым 1977 жыл, Овьедо) — испаниялық футболшы, жартыылай қорғаушы, футбол жаттықтырушысы. Испания Ұлттық футбол құрамасында 11 ойын өткізген. 2000 жылғы жазғы Олимпиада ойындарының күміс жүлдегері.

Карьерасы
---------

Хихонның "Спортинг" клубының түлегі. 1995 жылы "Валенсияға" ауысты да, кәсіпқой карьерасын бастады.

1996/97 жылғы маусымды "Вильярреалда" өткізді. 

2007 жылы желтоқсанда "Валенсия" бапкері Рональд Куманмен келісе алмай, Сантьяго Канисарес, Давид Альбельда үшеуі клубтан кетті. Бірақ көктемде Куман қызметтен босатынды да, үшеуі де клубқа қайта оралды. 

2009 жылы "Валенсиядан" кетіп, Португалияның "Спортинг" клубына еркін агент ретінде барды. Бірақ сол жылы желтоқсанда ол клубтан да кетті.

Жетістіктері
------------

* Испания чемпионы (2): 2001/02, 2003/04
* Испания кубоггы (2): 1998/99, 2007/08
* Испания суперкубогы: 1999
* УЕФА кубогы: 2003/04
* УЕФА суперкубогы: 2004

Дереккөздер
-----------

1. ↑

Сілтемелер
----------

* Профилі
**Мигель Анхель Астуриас Росалес** (исп. *Miguel Ángel Asturias Rosales*; 1899—1974) — гватемалалық жазушы және дипломат. 1967 жылы әдебиет бойынша Нобель сыйлығының («*Латын Америкасы үндістерінің әдет-ғұрыптары мен дәстүрлеріне қызығушылыққа негізделген жарқын шығармашылық жетістігі үшін*») және «Халықтар арасындағы бейбітшілікті нығайтқаны үшін» Халықаралық Лениндік сыйлықтың иегері (1966). Ол өз шығармаларында көбінесе майя үндістерінің фольклоры мен мифологиясының элементтерін қазіргі қоғамдық-саяси процестердің реалистік бейнелеуімен үйлестірді.

Өмірбаяны
---------

1899 жылы 19 қазанда Гватемалада сот-метис мен үндіс анасының отбасында дүниеге келген. Жазушының балалық және жастық шағы Мануэль Эстрада Кабрера (1898-1920) диктатурасы кезеңіне сәйкес келеді. 1923 жылы Сан-Карлос университетін заңгер мамандығы бойынша бітіріп, сол жылы Англияға саяси экономияға оқуға барды, бірақ Лондонда бірнеше ай болған соң Парижге кетті.

1946 жылдан дипломатиялық қызметте болды. 1954 жылы Гватемаладағы әскери төңкерістен кейін ол 12 жыл қуғында өмір сүрді. 1974 жылы 9 маусымда Мадридте қайтыс болды. Ол Пер-Лашез зиратында жерленген.

Ұлы
---

Оның ұлы Родриго Астуриас Гаспар Ил лақап атымен 80-ші жылдардағы азамат соғысы кезінде Гватемала ұлттық революциялық қауымдастығын басқарды. 1996 жылғы бейбіт келісімнен кейін ол президенттікке кандидаттардың бірі болды.

Туындылары
----------

* «Жаңа өмір архитектурасы» («Arquitectura de la vida nueva», 1928)
* «Гватемала аңыздары» («Leyendas de Guatemala», 1930), аңыздар жинағы.
* «Сонеттер» («Sonetos», 1936)
* «Сеньор Президент» («El senor Presidente», 1946), роман
* «Бозторғай пульсі» («Poesía: sien de alondra», 1949), өлеңдер жинағы
* «Маис адамдары» (Hombres de maíz, 1949), роман
* «Дауыл» (Viento fuerte, 1950), роман
* «Америкадағы достарыма әуехат» («Carta aérea a mis amigos de America», 1952)
* «Жасыл Рим папасы» (El papa verde, 1954), роман
* «Гватемаладағы демалыс күні» («Week-end en Guatemala», 1956), әңгімелер жинағы. «Жерленгендердің көздері» (Los ojos de los enterrados, 1960), роман
* «Қазынаның жас иесі» («El alhajadito», 1961), роман/повесть
* «Мулат сияқты мулат» («Mulata de tal», 1963), роман
* «Румыния, оның жаңа бейнесі» («Rumania, su nueva imagen», 1964)
* «Лида Салдың айнасы» («El espejo de Lida Sal», 1967), аңыздар жинағы
* «Латын Америкасы және басқа очерктер» («Latinoamérica y otros ensayos», 1968)
* «Маландрон» («Malandrón», 1969), роман
* «Аурудың жұмасы» («Viernes de Dolores», 1972), роман
* «Америка, ертегілер ертегісі» («América, fábula de fábulas», 1972)
* «Гватемала социологиясы» («Sociología guatemalteca», 1977)
* «Төрт күннің үшеуі» («Tres de cuatro soles», 1977)

Дереккөздер
-----------
Мигель Индурайн

**Мигель Анхель Индурайн Ларраия** ( исп. Miguel Ángel Indurain LarrayaМигель Анхель Индурайн Ларрайя, баск Miguel Indurain LarraiaМигель Индурайн Ларраия ; тұқымдас. 1964 жылы 16 шілдеде Виллава, Испания ) — испандық велошабандоз. Ол Тур де Франсты бес рет (1991-1995 ж.ж.) қатарынан жеңіп алды, Турды 5 рет жеңген бес велошабандоздың төртіншісі және қатарынан бірінші болып жеңіске жетті. Джиро д'Италияның екі дүркін жеңімпазы (1992 және 1993).

1984 жылы Лос-Анджелес Олимпиадасында өнер көрсеткеннен кейін кәсіпқой болды. Жекелей жарыста 1996 жылғы Олимпиада чемпионы және 1995 жылғы әлем чемпионы.

1994 жылы ол сағаттық жарыста әлем рекордын орнатты – 53 км 40 м.

Индурайн 1993 жылғы Тур де Франста
Төзімділік пен физикалық деректер (бойы 188 см және салмағы 80 кг) оған «Мигелон» және «Үлкен Миг» лақап аттар берді.

Индурайнның жеке физиологиялық сипаттамалары қарапайым адамдармен салыстырғанда ғана емес, сонымен қатар спортшылармен салыстырғанда да ерекше - өкпенің көлемі шамамен 8 литр (орта есеппен 6 литр), қан айналымы соруға мүмкіндік берді. Дене арқылы минутына 7 литр қан (қарапайым адамдарда орташа есеппен 3-4 литр, велосипедшілер үшін 5-6 литр), тыныштықтағы жүрек соғу жиілігі минутына 28 рет (адамдар үшін орташа есеппен 60-70 соққы).

Көптеген спорттық және мемлекеттік наградалардың иегері, оның ішінде Испанияның Азаматтық еңбегі үшін Гран Кресті, Испанияның Корольдік Спорттық Еңбегі Орденінің Үлкен Кресті , Астурия ханзадасы сыйлығы, Француз Құрмет Легионы , Олимпиада ордені.

Оның інісі Пруденсио Индурайн да танымал велошабандоз болды.

Сілтемелер
----------

1. Мигель Индурайн
2. Индурайн өмірбаяны
**Экзокринді бездер** (glandulae ехосгіпае, лат. *glandula* — без, гр. *ех* — сыртқа, гр. *krinos* — белу) — бөлінділерін (секреттерін) сыртқы ортаға немесе сыртқы ортамен қатысатын дене қуыстарына бөліп шығаратын мүшелер. 

Экзокринді бездер екі бөлімнен құралған. Олар: секрет бөлетін соңғы бөлім және шығару өзегі. Соңғы бөлімнің қабырғасын безді жасушалар (гландулоциттер) құрайды. Құрылысына, бөліндіні белу, оны шығару сипатына және бөліндінің құрамына байланысты: экзокринді бездер бірнеше түрлерге ажыратылады. Құрылысына қарай қарапайым және күрделі бездер болып бөлінеді. Қарапайым экзокринді бездердің тарамдалмаған тек бір ғана шығару өзегі, ал күрделі бездердің шығару өзектері бірнеше тарамға тарамдалып жатады. Соңғы бөлімдерінің пішініне сәйкес экзокринді бездер: түтікше, көпіршікше (альвеолалы) және түтікше-көпіршікше бездер болып ажыратылады. Қарапайым түтікше бездерге: қарын (асқазан), ішек, жатыр, тер бездері; қарапайым көпіршікше бездерге: май бездері; күрделі түтікше-көпіршікше бездерге: сілекей, өңеш, ұйқы бездері жатады. Бөлінділерін гландулоциттерден сыртқа бөлу сипатына қарай: мерокринді (бөлінді белу кезінде жасуша құрылымы бұзылмай, сел сүзіліп шығады), апокринді (жасуша жартылай бұзылады) және голокринді (жасушалар толық бұзылып, бөліндіге айналады) бездерге бөлінеді. Бөліндінің құрамына сәйкес: протеинді, кілегейлі, протеинді-кілегейлі экзокринді бездер (сыртқы секреция бездері) болып ажыратылады.

Дереккөздер
-----------

1. ↑  Цитология және гистология. Оқу құралы. Сапаров Қ.Ә. — Алматы: Қазақ университеті, 2009. - 128 бет. ISBN 978-601-247-057-4
2. ↑  Биоморфология терминдерінің түсіндірме сөздігі / — Алматы: «Сөздік-Словарь», 2009 жыл. ISBN 9965-822-54-9
Таха Хусейн
**Таха Хусейн**(14.11.1889,Жоғары Египеттегі Магага селосы-28.10.1973,Каир) - Египет жазушысы,әдебиетші және тарихшы. Бала кезінде көзінен айырылған. Әл-Азһар және Каир университеттерін бітірді. 1914 жылы докторлық диссертация қорғады,1918 жылы Париждің Собронна университетінде екінші рет докторлық диссертация қорғады. Хусейн Таха 1919-52 жылдары Каир университетінің профессоры,деканы,Александрия университетінің ректоры, Египет халық ағарту министрі,1965-73 жылдары Каирдегі араб институты академиясының президенті болды. Ол 1926 жылы "Исламға дейінгі араб поэзиясы" монографиясы үшін қуғынға ұшырады.

Еңбектері
---------

"Сәрсенбі күнгі әңгімелер" (1-2 томы,1925-26 жылдары,3томы, 1953 жылы), "Поэзия және проза туралы әңгімелер" (1936), "Қазіргі әдебиетіміз"(1958) т.б. шығармалары Хусейн Таха есімін кең танымал етті. Ол - көрнекті тарихшы. "Өмір толқынында"(1-3 томы,1933-43),"Осман"(1947),"Екі шейх"(1960) т.б. кітаптарын жариялады. Ол - жалпы араб және Египет әдебиетіндегі сыншыл реализмнің негізін салушылардың бірі.

Сыйлықтары
----------

Египет мемлекет сыйлығының (1959) және "Лотос" журналы сыйлығының (1971) лауреаты.

Қолданылған әдебиет
-------------------

* Қазақ Совет энциклопедиясы, 1978 жыл, Алматы,12 том, 61-62 бет
**Жолдыбай** — Каспий маңы ойпатының оңтүстік-шығыс ернеуі маңындағы мұнай кен орны. Құрылым 1932-1947 жылдары дайын болып, барлау жұмыстары 1941 жылы басталған. Сол жылы кен орын ашылды. Барлау 1947 жылы аяқталды.

Географиялық орны
-----------------

Атырау облысында, Мақат станциясының солтүстік-шығысында 18 км жерде.

Геологиялық құрылымы
--------------------

Кен сыйыстырушы құрылым солтүстік-батыстан оңтүстік-шығыс бағытта созылған тұз күмбез 720-750 м тереңдіктерде ортаңғы юра таужыныстарында орныққан екі мұнай жатыны анықталды. Бірінші жатын қойнауқаттық, тектоникалық және литологиялық тұрғыдан қалқаланған, екінші жатын қойнауқаттық, тектоникалық тұрғыдан қалқаланған. Жатындардың биіктігі, тиісінше, 22 және 10 м, мұнайға қанығу коэффициенті 0,65. Су-мұнай жапсарлары -540 және -560 м белгілерде. Жинауыштары терригендік, кеуекті, ашық кеуектілігі 39%. Құрылымның солтүстік жартысының ауқымындағы бірінші горизонт жинауыштары белгілі дәрежеде саздалған.

Тығыздығы, құрамы
-----------------

Өнімді горизонттардың жалпы қалыңдығы 7 м, тиімдісі 6 м және 5 м, мұнайға қаныққан қалыңдығы 6 м және 4,7 м. Мұнайдың шығымдары бірінші горизонтта 20 м3/тәулік, екіншіде - 5 м3/тәулік. Мұнайы ауыр, тығыздығы 892,1 кг/м3, қойнауқаттық жағдайларда аз күкірт ті(0,2%), аз парафинді (0,68%), мол шайырлы (18%). Табанасты сулары хлоркальцийлі типті күшті тұздықтар, тығыздығы 1153 кг/м3, жалпы минералдылығы 177 г/л. Жатындардың жұмыс режимі суарынды. Кен орында жұмыс 1955 жылы бастап тоқтатылған болатын, ол 2002 жылдан игеріле бастады.
Программаларда кездесетін әр түрлі символдардан тұратын тізбектерді **жолдық қатарлар** деп атайды. Өрнектерде жолдық қатарлар апострофқа алынып жазылады. Turbo Pascal-да жолдық қатарларға компьютердің жадынан 0 байттан 255 байтқа дейін орын беріледі (жолдық қатар ұзындығына – 255 символ, ұзындықтың мәніне – 1 символ).

Жолдық қатарлардың сипатталуы
-----------------------------

Жолдық қатарлар көбінесе Turbo Pascal-да қолданылады. Ол төмендегідей символдармен өлшеніп жазылады.

* PROGRAM Katarlar;
* CONST S=Қайсар; (S тұрақтысы Қайсар тіркесіне тең)
* TYPE Gumn=String;
* VAR X: String; (Х айнымалысының ұзындығы 17 символға дейін)
* A: String; (Aйнымалысының ұзындығы 6 символға дейін)
* B: String; (В айнымалысының ұзындығы 255 символға дейін)
* C: Gumn; (C айнымалысының ұзындығы 10 символға дейін)

Жолдық өрнектер
---------------

Операндалары жолдық қатар болып табылатын өрнектерді жолдық өрнектер деп атайды. Идентификаторларға жолдық айнымалылардың мәнін беру үшін меншіктеу операторы қолданылады. Егер меншіктеу операторы орындалғанда, символдар саны сипаттамалар бөлімінде көрсетілген шамадан асып кеткен жағдайдв, идентификатор қатардың сол жағынан бастап көрсетілген шамаға тең болатын символдарды ғана меншіктей алады, ал оң жақтағы артық символдар алынып қалады.[1]

Дереккөздер
-----------

1. ↑  Васильев П.П. Турбо Паскаль − мой друг: М.: Компьютер, ЮНИТИ, 1995.-96 б.
**У қайтаратын дәрілер** - уланғанда пайдаланатын шипалы заттар. У қайтаратын дәрілер удың зәрін және токсиндік қасиетін жояды. Бұл дәрілер у организмге сіңіп үлгіргенше де, сондай-ақ қаңға араласқаннан кейін де қолданылады. Кейбір улы заттар ішек-қарыңға өткенімен ерімейді, не өте баяу еріп организмге тез тарамайтындықтан организм уланбайды. Осы кездегі жиі қолданылатын у қайтаратын дәрілердің бірі - **унитиол**. Адам *мышьяк, сынап, хром, висмут* т.б. уланғанда унитиолдың *5%*-тік ерітіндісін тері астына егеді. Унитиолға ұқсас антилюизит, дикаптол, дитиоглицерин т.б дәрілер организмдегі улы заттармен қосылып ауыр металдардың тұздары түзіледі, ол несеппен сыртқа шығады. Уланғанда белгілі дәрімен қатар ішек-қарынды жуу, қан құю, қолдан тыныс алдыру керек.

Дереккөздер
-----------

1. ↑  Қазақ совет энциклопедиясы: Алматы, 1977. 11 том.
**Жолдас Жұмалиев** (1940-1997,Атырау облысы).Қазақ политехниқалық институтын (1963) және Мәскеу мұнай институтын (1975) бітірген.1963-1967 жылдары - Байшонас мұнай кәсіпшілігінде оператор , геолог , аға инженер.1967-1972 жылдары - Прорва бұрғылау кеңсесінде бас геолог , аға инженер.1975-1984 жылдары - Балықшы БЖБ-да ОЙТҚ бастығы. 1984-1989 жылдары - "Прорвамұнай" МГӨБ партия комитетінің хатшысы. 1989-1991 жылдары - Оңтүстік Ембі МБЭ- ның бастығы .1991-1997 жылдан "Теңізмұнайгаз" АҚ-да бас геолог , вице-президент.

Дереккөздер
-----------

1. ↑  Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005. ISBN 9965-9765-1-1
**Жолдасқали Ахметұлы Досмұхамбетов** (15. 9. 1916, Мақат ауданы, Ракуш к. — 20.12.1977) — мұнайшы, ҚазКСР-інің еңбек сіңірген мұнайшысы (1966). Лениндік сыйлықтың (1966), ҚР Мемлекеттік сыйлығының (1995, қайтыс болғаннан кейін) лауреаты. Маңғыстау мұнай кендерін ашушы және игерушілердің бірі. 1940 ж. Мәскеу мұнай институтын бітірген. 1940-47 ж. Байшонас кәсіпшілігінің бас геологі, кейіннен директоры, 1947—51 ж. «Қазақстанмұнайгазбарлау» тресінің басқарушысы, 1951-71 ж. «Қазақстанмұнай» бірлестігінің бас геологі, бастығы, 1971- 77 ж. «Ембімұнай» бірлестігінің бас геологі болып істеді. Ленин, Октябрь Революциясы, екі мәрте Еңбек Қызыл Ту, «Құрмет Белгісі» ордендерімен марапатталған. Екі дүркін ҚазКСР Жоғарғы Кеңесінің депутаты болып сайланды.

1. ↑  Атырау: Энциклопедия. -Алматы: Атамұра, 2000 ISBN 5-7667-9129-1
**«Қазақ йырлары»** - ноғай және құмық халықтары ауыз әдебиетінде толғау, терме түрінде айтылатын жырлар. "Қанна қазақ йырлары" деп те аталады. Мұндағы "қазақ" сөзі мен этникалық "қазақ" атауының белгілі бір мөлшерде тарихи тамырластығы, туыстығы байқалады. "Қазақ йырларында" әскери-патриоттык сарындар басым орын алады, әрі көтеріңкі рухпен жырланады. Пішіні тирада үлгісінде, буын саны аралас келеді. Қазақтың толғау сөздерінен еш айырмасы жоқ. Тақырыптық, идеялық, образдық жүйелері, ырғағы, ұйқасы, стильдік айшықтары түгел сәйкес келеді. Кейде сөзбе-сөз қайталанатын шығармалар да кездеседі. Қазақ, ноғай, қарақалпақ толғаулары, құмықтың "ойлы йырлары", башқұрттың "қобайыры", қырғыздың "санат- насият ырлары" және ноғай мен құмықтың "Қазақ йырлары" әр түрлі айтуларына қарамастан тарихи-генетикалық тұрғыдан бір жанрға жатады.

Дереккөздер
-----------

1. ↑  Қазақ әдебиеті. Энциклопедиялық анықтамалық. – Алматы: «Аруна Ltd.» ЖШС, 2010. ISBN 9965-26-096-6

 *Бұл мақала — қазақ әдебиеті туралы бастама мақала. Оны толықтырып, дамыту арқылы, Уикипедияға көмектесе аласыз.*
**Keep Calm and Carry On** (қаз. *Сабырлықты сақтаңыз және сол бағытта жалғастыра беріңіз*) — Екінші дүниежүзілік соғыстың басында 1939 жылы Ұлыбританияда шығарылған үгіт плакаты.

Тарихы
------

Алғашында екінші дүниежүзілік соғыстың басында 1939 жылы британдық Ақпарат Министірлігімен (ағылш. *Ministry of Information*) шығарылған. Екі жарым миллион көшірме басылған, бірақ плакат кең таралым алған жоқ.

Осы топтамадан шыққан бұл плакаттың тағы екі нұсқасы бар — *Freedom Is In Peril. Defend It With All Your Might* (қаз. *Бостандық қауып-қатерде. Оны өзінің барлық күшімен қорға.*; 400 000 көшірме) және *Your Courage, Your Cheerfulness, Your Resolution Will Bring Us Victory* (қаз. *Сіздің батырлығыңыз, Сіздің сергектігіңіз, Сіздің батылдығыңыз бізге жеңіс әкеледі*; 800 000 көшірме).

Қазіргі мәдениетте
------------------

2000 жылы *Barter Books* пайдаланылған кітаптар дүкенінде плакаттың көшірмесі табылған еді. Бұл плакат қоғамдық байлыққа жататындықтан, осы жұмыс шексіз рет көшіріліп, көптеген кәдесыйлар шығарыла басталды. Плакаттың танымалдылығы өзгертілген жазумен немесе логотиппен көптеген пародиялар тудырды.

Дереккөздер
-----------

1. ↑  The greatest motivational poster ever?.  BBC News (02-04-2009). Басты дереккөзінен мұрағатталған 26 тамыз 2012.
2. ↑  What crisis?.  Guardian.co.uk. Басты дереккөзінен мұрағатталған 26 тамыз 2012.
Kinect камерасы
**Kinect** (ертеректе *Project Natal*) — ойын ойнау контроллері, алғашында Xbox 360 консоліне арналып жасалған, кейінірек Windows ОС арқылы жеке компьютерге де шығарылды. Microsoft компаниясы жасап шығарған.

Технологиялар
-------------

2009 жылы өткен E³ электронды бұйымдар көрмесінде алғаш көрсетіледі..

* Рикошет — Breakout-ойынында қылышты қолданып кірпіш бөлшектерді бұзу.
* Paint Party — аталған ойында ойыншы әр түрлі түсті балшықтарды дуалға лақтырады. Трафераттар жасау үшін ойыншының даусы менен тұрған дене күйі камера арқылы анықталады.

Kinect — жазықтықта көлбеу орналасқан қорап дөңгелек негізде бекітілген, төбесінен немесе астынан бекітілген екі экранды қосатын электронды бұйым.

Microsoft ASL патенті бойынша, Kinect адам бетіндегі жесттерді де тани алады.

Бастапқы жобалар
----------------

Kinect атқыштары
----------------

Комплектация
------------

АҚШ-та бұл өнім 149 доллар тұрады. Қазақстанда бұл өнім әзірге ресми сатылымға енген жоқ. Ресейде екі еседей қымбатқа түседі (7990 рубль) өнімге кіреді:

* аппарат,
* тоқ кабелі,
* қолдану нұсқасы,
* ойындар (Kinect Adventures).

Microsoft Xbox 360 Slim атты жаңа Kinect комплекттерін де шығаруда.

Жоба тарихы
-----------

Дереккөздер
-----------

1. ↑  E3: Kinect деп аталған Microsoftтің сенсорлық контроллері
2. ↑  E3 2009: Microsoft Press Conference Live Blog.  IGN (1 маусым 2009). Тексерілді, 1 маусым 2009.
3. ↑  *Dudley, Brier*. E3: Microsoft Xbox throws down gauntlet with "Natal" controller, *The Seattle Times* (1 маусым 2009). Тексерілді 1 маусымның 2009.
4. ↑  Ресейдегі бірінші Kinect

Сілтемелер
----------

* Microsoft — Ресми торабы
* Натал Жобасы
* Project Natal Trailers and analysis(қолжетпейтін сілтеме)
* дамытушыларға арналған Microsoft Kinect SDK Мұрағатталған 3 қаңтардың 2012 жылы.
* 

* Xbox 360 *DMOZ* каталогында
* USPAT 20100225746 REFERENCE IMAGE TECHNIQUES FOR THREE-DIMENSIONAL SENSING
* USPAT 20100118123 DEPTH MAPPING USING PROJECTED PATTERNS
**Таушайыр**. Термин үш мағынада колданылады. 1. **Тектік мағынасы**: мұнайлар мен мұнайтектер қатарына жататын каустобиолиттер. Терминнің бұл мағынасындағы таушыайырлардың ең басты қасиеті олардың өзін кіріктіруші ортаға тектік тұрғыдан ешбір қатынасы жоқтағы, яғни олардың шоғырлану ошағына басқа өңірлерден ағып келуі; бұл мағынада таушайырдың ерігіштік қасиеті шешуші роль атқармайды. 2. '**Талдамалы мағынасы**: бүгінгі тәжірибеге сәйкес, әр түрлі еріткіштер көмегімен көмірсутектер шоғырланған жыныс қабаттарынан бөліп алуға болатын бүкіл табиғи органикалық заттардың жиынтығы деген ұғымды білдіреді. Бұл мағынада таушайырдың кіріктіруші ортамен тектік байланысы әртүрлі болуы мүмкін, алайда онын ерігіштік касиеті өте жоғары болуы шарт. 3. **Техникалық мағынада**: техникалық шикізат ретінде (мәселен, жол төсеніштері) колдануға болатын органикалық заттар түрінің (табиғи шайыртастар, өңделген мұнай қалдықтары, қарамайлар т. б.) жалпылама атауы. Терминнің бұл мағынасында таушайырлар техникалық сапа тұрғысынан сараланады. Бір ғана терминнің үш бірдей мағынаны иеленуі өте қолайсыз болғандықтан соңғы жылдар тәжірибесінде таушайыр терминінің әрбір мағынасына жеке атау беріліп жүр: таушайыр термині ешбір өзгеріссіз жоғарыда келтірілген бірінші ұғымда, яғни тектік мағынада ғана қолданылады; екінші (талдамалы) мағынадағы жиынтық атауды *таушайыр тектестері* деген термин кескіндейді; үшінші мағынадағы таушайыр термині әдетте *техникалық таушайыр* деген сөз тіркесімен алмастырылады. Ал таушайыр терминінің жоғарыда келтірілген үш бірдей мағынасының жиынтық атауын таушайыр тектес қоспалар деген сөз тіркесімен кескіндеген дұрыс.

Дереккөздер
-----------

1. ↑  Н. Сенатов, А. Абдулин. Геология терминдерінің сөздігі.— Алматы: Қазақстан, 1996, 368 бет.ISBN 5-615-01738-4
**«Kadmos. Zeitschrift für vor- und frühgriechische Epigraphik»** – ежелгі антикалық Грекияға дейінгі және көне гректік эпиграфикаға арналған неміс журналы.. 

Негізін 1962 жылы Эрнст Грумах қалаған. Грумахтан кейін бас редактордың орнына Уильям К. Брис отырған. Ал бүгінгі күнде редакция алқасын Вольфганг Блюмель басқарады. Оның көмекшілері Брис, Клод Брикс, Костис Даварас, Роберто Гусмани, Вассос Карагеоргис, Анна Морпурго Дэйви. 
Басылым Берлиндегі *«Walter de Gruyter»* баспасынан басылып шығады.

Мақалалар неміс, ағылшын, француз, испан, италиян тілдерінде жарияланады. 
Негізгі тақырыптар ерте Грекия эпиграфикасына арналған. Жылына таралымның дәптер пішінінде 330 данасы жарық көреді.

Дереккөздер
-----------

1. ↑   Мұрағатталған 11 желтоқсанның 2009 жылы.
**Kahoot** — мектеп және басқа да оқу орындарында қолданылатын ойын түріндегі оқыту платформасы.

Сайтты Skype немесе Google Hangouts сияқты ортақ экранды пайдалану құралдары арқылы пайдалануға болады. Kahoot әр түрлі веб-браузерлер мен мобильді құрылғылар арқылы веб интерфейс арқылы ойнатуға болады. 2017 қыркүйек айында Kahoot мобильді платформада қосымша ретінде іске қосылды.

Ойын процесі
------------

Барлық ойыншылар мұғалім, бизнес-көшбасшы немесе басқа адам, оқытушы жасаған сұрақтарға жауап беру үшін құрылғыны қолданады.Сұрақтарға дұрыс жауаптар бонустық ұпайларға аударылады. Содан кейін жиналған ұпайлар арқылы әр сұрақтан кейін көшбасшылар тізімі шығарылады.

Kahoot Jumble
-------------

Kahoot 2016 жылы Jumble деп аталатын жаңа функция қосылды. Пайдаланушылар дұрыс тәртіпте төрт нұсқамен (олардың әрдайым төрт) викториналар жасайды. Kahoot ойын кезінде автоматты түрде жауаптарды кездейсоқ үлестіреді. Пайдаланушылар үшбұрышты, ромбты, шеңбер мен квадратты жоғарғы және дұрыс түрде жылжытуы керек. Содан кейін пайдаланушылар "K!" әрпі бар көк дөңгелек түймені басуы қажет.

Дамуы
-----

Kahoot 2013 жылдың наурыз айында SXSWedu жеке бета-нұсқасында іске қосылды және 2013 жылдың қыркүйек айында халық үшін шығарылды.

2017 жылдың наурыз айында Kahoot қатысушы бір миллиард ойыншыға жетті, ал мамыр айында компания айына 50 миллион белсенді бірегей пайдаланушылары бар.

2017 жылғы жағдай бойынша Kahoot Northzone, Creandum және Microsoft Ventures компаниясынан $ 26,5 млн қаржыландыру тартты.

2018 жылғы 11 қазандағы жағдай бойынша, Kahoot $ 300 млн бағаланады.

Дереккөздер
-----------

1. ↑  Kahoot дегеніміз не?Kahoot ресми сайты.
2. ↑  Біз туралы
Тегі бойынша өсіру - таза тұқымды мал өсіру әдісінің күрделі түрі, жоғары сатысы. Мұнда жыл сайын жұп таңдау олардың қандай аталық із бен аналық ұяға жататынын, нәсілдік үйлесімділігін ескере отырып жүргізіледі. Белгілі бір тұқым малын тегі бойынша өсіру арқылы жоғары өнімді туыстас малдарды шағылыстырудың күшті-оңтайлы жағын ұтымды пайдаланып, ықтимал жүйесіз шағылысуына жол бермей, тұқымның нәсілдік қасиетін асылдандырып, өнімділігін ұрпактан-ұрпаққа арттырады. Тегі бойынша өсіру мал өсірушіден жоғары дәрежеде кәсіби білім мен мол тәжірибені талап етеді. Әдетте,тегі бойынша өсіру асыл тұқымды мал зауыттарында жүргізіледі.

Дереккөздер
-----------

1. ↑  Ә.Байжұманұлы, К.Бекболатұлы. Мал шаруашылығы сөздігі. Алматы-2011. ISBN 978-601-7254-21-6
**Мазер Лод** (Аналар Елді Мекені) (Mother Lode Country) АҚШ-тағы «алтын безгек»-тің бұрынғы белдеуі. .

Ол Калифорния орталығындағы Сьерра-Невада тау бөктерінде орналасқан. Ені бірнеше км. алып жатыр, ұзындығы 240 км. «Алтын безгек» 1848 жылы Дж.Саттердің орманында алтынның пайда болған кезінен басталады. 

«Аналар Мекені» термині алтын іздейтін адамдардың сенімін жоғалтпауды білдіреді. Негізгі пайда болған жерінен алтынды өндеумен және үкіметтің бағаны бақылауымен байланысты жұмыс тоқтатылды. Бұл мекенде жын-шайтандар лагері мен алтынды іздейтін адамдардың қаласы орныққан.

Дереккөздер
-----------

1. ↑   Britanica настольная энциоклопедия.Том І «АСТ-Астрель» Москва, 2006. ISBN 978-5-17-08532-4 (T.1) (ACT) ISBN 978-5-271-1512-0 (T.1) (Aстрель)
260pc
**«kicker Sportmagazin»** (әдетте kicker) – футбол тақырыбындағы мақалаларды жариялайтын, аптаның дүйсенбі және бейсенбі күндері жарық көретін немістің спорттық журналы. [1].

1992 жылы Германиядағы футбол пионері Вальтер Бенземан негізін қалаған. 

2009 жылғы деректер бойынша, дүйсенбі күнгі сатылымға түсетін журнал орта есеппен 250 000 мың дананы құраса, ал бейсенбі күнгі сатылым 220 000 дананы құраған. Редакция алқасы жыл сайын Германиядағы спорттық жарыстардың қорытындысын жариялайтын, жылына бір рет жарық көретін «kicker Almanach» басылымын шығарған.

Басылым 1937 жылы жарыққа шығып, алайда екінші дүниежүзілік соғыстағы жойқын әскери қозғалыстан кейін өз таралымын тоқтатқан. Ал 1959 жылдан бастап *«kicker Almanach»* әр жыл сайын жүйелі түрде жарық көріп келеді. 

Бас редакторы: Клаус Сментек. *«Olympia-Verlag GmbH»* баспасынан жарық көреді.

Дереккөздер
-----------

1. ↑  «
**Тегістік** – бекіністі мекен. 1936 жылы Жетісу археологиялық экспедициясы (жетекшісі А.Н.Бернштам) зерттеген.

Географиялық орны
-----------------

Жамбыл облысы Байзақ ауданы Тегістік ауылының аумағында, Талас өзенінің сол жағында орналасқан.

Сипаты
------

Сырты дуалмен қоршалған, қатар жатқан үш орыннан тұрады. Біріншісі қисық төртбұрышты, ауданы 271\*259 м²; екіншісі трапеция тәрізді, ауданы 80\*83 м², үш бұрышында мұнараның қалдықтары сақталған. Үшіншісі тік төртбұрышты, ауданы 85\*85 м². Мұның да үш бұрышында мұнараның қалдықтары сақталған. Қазбадан табылған заттарға қарағанда Тегістік 8 – 12 ғасырларда өмір сүрген тайпалардың мекені болған.[1]

Дереккөздер
-----------

1. ↑  «Қазақстан»: Ұлттық энциклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, VIII том
ТафгайТафгайлардың қорғаныстағы міндеті - қақпа алдындағы қауіпті сәтті қарсылас командамен төбелеске назар аудартып жіберу **Тафгай** (мағынасы — «полицей» немесе «оққағар», ағылшын тілінен *tough guy*, тура мағынада «мықты», «сабаз, адуынды жігіт» деген мағынаны береді; сондай-ақ ағылшынша *enforcer, fighter* терминдері пайдаланылады) — хоккей командасының ойыншысы, оның негізгі мақсаты қарсыласының зәресін ұшыру, қорқыту, жұдырықтасу, қарсылас команданың жақсы ойыншыларын ойыннан шығару және өз командасының қымбат ойыншыларын қорғау болып табылады. 

Хоккейдегі бейресми рөлі бар ойыншы.

Қазақстан хоккейіндегі тафгайлар
--------------------------------

Қазақстан хоккейінде Дамир Рыспаев танымал тафгай ретінде белгілі. Хоккей барысындағы ең бірінші төбелесі 2014 жылдың 24 желтоқсанында Александром Свитовпен болды. 2015 жылдың 19 қарашасында хоккей алаңында "Жыл төбелесі" болды. Бұл "Ақ барыс" командасына қарсы матчта болған Евгений Артюхинмен төбелесі еді.

Дереккөздер
-----------

1. ↑
2. ↑
3. ↑
**Тибет спаниелі** (ағылш. *Tibetan Spaniel*) — сәндік иттер тұқымы. Ертеде, тибет монастырларында күзетші және серіктес-ит қызметін атқарған.

Тарихы
------

Атына қарамастан, тибет спаниелдері еуропалық спаниелдерге ешқандайда қатысы жоқ. Атауын ағылшындық той-спаниелдеріне ұқсас болғандықтан алған. Бұл тұқым өте ертеден келе жатыр, тарихы екі мың жылға дейін созылады. Иттер Тибетте будда монастырларында өмір сүріп, монахтардың құрметіне ие болған. Тибет мастифтерімен бірге күзетші болған: монастырдың қабырғасында жатып, шекараны қадағалап отырған және бөтен адамдар жақындағанда үріп, адамдар мен үлкен иттерге хабарлаған. Кейбір монастырларда дұға дабылын айналдырған. Тіпті көпсағаттық дұға оқылып жатырған кезде бөлме ішіне кіруге рұқсат етілген.

Будда монахтары бұл иттерді ешқашан сатпаған, бірақ та бағалы сый ретінде беретін болған. Тибет иттері Еуропаға Марко Поло кезінде әкелінді деген нұсқа растауын таппай келеді. Тағы бір болжамда, бұндай иттерді XVII—XVIII ғасырларда Қытайдан иезуиттер әкелді делінеді. Ұлыбританияға XIX ғасыр соңында әкелініп, алғаш рет 1898 жылы *Crufts* көрмесінде көрсетілген болатын. Тұқымның стандарты ағылшындық кеннел клубымен 1938 жылы бекітілген болатын. Британдық ит асыраушыларының арқасында осы атауына ие болды. Халықаралық кинологтар федерациясы тұқымды 1961 жылы Ұлыбританияның арқасында мойындады.

Дереккөздер
-----------

1. ↑  Тиббидің оң, теріс жақтары
2. ↑  Тибет спаниелі, Ең кішкентай иттер, Диля басылымы, 2003 жыл
**«Эллас Верона»** (итал. *Hellas Verona*) — Италияның Верона қаласындағы кәсіпқой футбол клубы. 1903 жылы құрылған. 1984/85 жылғы маусымда Италия чемпионы атанды.

Тарихы
------

1903 жылы жергілікті лицейдің студенттері құрды. Әуелдегі аты "Эллада" (*италияншасы — Эллас*). Бұл атауды лицейдің грек тілі мұғалімі қойған-ды. 1919 жылы "Эллас Верона" деп өзгертілді. 1956/57 жылғы маусымда тұңғыш рет А сериясында ойнады. 

1982/83 жылғы маусымды төртінші орында аяқтап, өзіндік рекорд жасады. Дегенмен, ірі табыстары алда еді, 1984/85 жылғы маусымда 30 кездесуде 43 ұпай жинап, Италия чемпиодығына қол жеткізді. Бұл маусымда клубта неміс Ханс-Петер Бригель, даниялық Пребен Элкьяр-Ларсен, италиялық Антонио Ди Дженнаро секілді мықтылар ойнады. 

Бітіспес қарсыластары — Веронаның тағы бір клубы "Кьево"

Атаулар тарихы
--------------

* 1903—1915 — *Hellas*
* 1919—1928 — *Hellas Verona*
* 1928—1959 — *Associazione Calcio Verona*
* 1959—1991 — *Associazione Calcio Hellas Verona*
* 1991—1995 — *Verona Football Club*
* 1995 — *Hellas Verona Football Club*

Жетістіктері
------------

* Италия чемпионы: 1984/85
* Б сериясының жеңімпазы: 1956/57, 1981/82, 1998/99
* Италия кубогының финалисі: 1975/76, 1982/83, 1983/84

Сілтемелер
----------

* Ресми сайт
* Тарихы  (итал.)
* 1985 жылғы "Веронаның" жеңісі (sports.ru) (орыс.)
**Хоонадэ** (жапон. 頬撫で) — ёкай, «қолдар елестер» жапондық фольклор. 

Елші қараңғы түнде жалғыз далада кетіп бара жатқанда алдынан толған ақ түсті қолдар шығып, оны бетінен сипалайтын. Және осыны хоонадэ деп атайтын. Яғни қорқытудан басқа ешқандай адамға жамандық жасамайтын. 

Сонымен қатар фольклор зерттеушілердің қорытындысы бойынша елестер Токио қаласының қасындағы Такао атты таудың маңында жүретін екен. Және де Икеда ауылының тұрғындарылардың айтуы бойынша түнге қарай адамдардың бетінен салқын алақан ұстап кететіндей сезімде болатын. Салқын алақандарға байланысты басқа Токио аймақтарында көп айтатын.

Дереккөздер
-----------

1. ↑  «Энциклопедия призраков Мусасино Эдо Таро», Сатоси Ямагути, 2002, стр. 83. ISBN 978-4-87751-168-5.
2. ↑  «Жители мира фантазий», Кацуми Тада, Синкигэнса, 1990, стр. 221. ISBN 978-4-915146-44-2.
**Маза́ри-Шари́ф** (Парсы тілі مزار شریف *Mazâr-e Šarif*, тәж. *Мазори Шариф* — «қасиетті қабір») — Ауғанстанның төртінші ірі қаласы. Балх провинциясының астанасы. Құрт саны — 300600 (2006 жыл бойынша). Қалада ауғандардың барлық ұлттары тұрады—негізінен тәжіктер мен өзбектер, сонымен қатар түрікмендер, хазарлар мен пуштундар. Кең тараған тілдері— дари (тәжіктер мен хазарлар).

Шииттер үшін қасиетті орындардың бірі, себебі осында Әли жерленген-ді. 1992 жылдан 1997 жылға жейін қала Дустум генералдың резиденциясы болып келді. 1998 - 2001 жылдары Талибан қозғалысы билігінде болды; тәлібтер қаланы алысымен пуштун емес халықтарды қырған, кемінде 2000 адам мерт болды. 2001 жылы қарашаның 25 түрмеге айналдырылған "Галай-Жанги" (Galai Janghi) фортында **Мазари-Шариф** маңында тәлібтер тұтқындарымен соқтығыс болып шамамен 700 адам көз жұмды.

A.Мазари-Шарифтегі көк мешіт

Мазари-Шариф —діни орталық
--------------------------

Мазари-Шариф — ортағасырлық сәулет өнері ескерткіші; мұсылман шииттері құлшылық етуге жиналатын Ауғанстандағы ірі діни орталық. Балх провинциясының әкімшілік орталығы Мазари-Шариф қаласында орналасқан. Аңыз бойынша Әли халифа қабірі басына 12 ғ-да тұрғызылып, содан болашақ шаһардың іргетасы қаланған. Моңғол шапқыншылығынан қатты қираған діни ғимарат 15 ғ-да Құсайын Байқара кезінде қайта жаңғырды. 19 — 20 ғ-ларда онда жаңа кешенді құрылыс жұмысы жүргізіліп, нәтижесінде ескерткіштің тарихи бөлігі тасада қалды. Мазари-Шариф ортасына қос күмбезді дарбазахана мен көрхана орналасқан ауқымды, күрделі ғимарат. Шеттерін күмбезді шағын құрылымдар қоршаған. Бас пештағынан мұнара шығарылып, толқынды күмбезбен көмкерілген. Қасбеті түрлі-түсті ою-өрнек, құйылмалы тақтатас, майоликамен нақышталған. Ішкі көрінісі мен қабырға әрлеуіне полихромды мөлтек жазба қолданылған. Қасбетіндегі сәндік аркалар ескерткіштің сәулеттік тұрпатына ерекше шырай беріп, дөңгелек күмбезшелермен айшықты үйлесім тапқан.

Дереккөздер
-----------

* Қазақ энциклопедиясы

1. ↑  Валерий Асриян. Режим талибов - дестабилизирующий фактор мировой политики
2. ↑  William Maley. The Afghanistan Wars. Palgrave Macmillan, New York, 2002. P. 239.
Жамбыл Жабаев
**Жамбыл Жабаев көшесі** «Железнодорожный» тұрғын алабындағы көше. Қарағанды-Астана трассасынан басталып, Ақмешіт, Иманақ, Екібастұз, Керегетас көшелерімен қиылысады. Ұзындығы - 3973 м.

Жамбыл Жабаев (1846-1945) - ұлы ақын, жыршы. Жамбылдық Жаныс, Айкүміс, Сара, Сарбас, Құлмамбет, Доспамбет, Шашубаймен айтысқан айтыстары қазақ әдебиетінің алтын қорына қосылды. Жамбыл Ленин, Еңбек Қызыл Ту, «Құрмет белгісі» ордендерімен марапатталды. Қазақ халқы Жамбылдың 100 жылдық, 125 жылдық, 150 жылдық тойларын халықаралық деңгейде салтанатты түрде атап өтті.

Дереккөздер
-----------

1. ↑  Астана көшелері /Құрастырушы: Е. Тілешев, О. Сүлейменов. Алматы: 2008. ISBN 9965-32-642-8

Сыртқы сілтемелер
-----------------

* Астана қаласының жоспар-кестесі анықтамалық онлайн картасы Мұрағатталған 16 қаңтардың 2013 жылы.  (қаз.) (ағыл.) (орыс.)
**Тауар өндірісі** – қоғамдық өндірістің белгілі бір ұйымы. Тауар өндірісінде адамдар арасындағы экономикалық қатынастар нарық арқылы, олардың еңбегінің өнімдерін сатып алу, сату арқылы көрініс табады. Ол еңбек өнімділігін арттырудың және өндіріс көлемін ұлғайтудың пәрменді тетігін жасайды. Тауар өндірісі мен оның тетігі – адамзат өркениетінің жалпыға ортақ мәнді жетістіктерінің бірі, қоғамдық-экономикалық формациялардың бірде-біреуі оны орағытып өте алмады. Тауар Өндірісінің өнімдерді тікелей айырбастау, тауар айналымы, тауар өндірісі сияқты қалыптасу сатылары бар.

Дереккөздер
-----------

1. ↑  Қазақ энциклопедиясы
Тибор Самуэли
**Тибор Самуэли** (маж. *Szamuely Tibor*; 27 желтоқсан 1890(18901227), Ньиредьхаза — 2 тамыз 1919, Лихтенвёрт) — венгр жұмысшы қозғалысының қайраткері. Венгрия компартиясының (ВКП) негізін қалаушылардың бірі болып келеді. Рк (б) П-нің венгр секциясын құруға (наурыз, 1918) қатысты, оның «Szocialis» газетінің редакторы болған. 1919 жылы ВКП ОК-нің мүшесі және «Voros Ujsag» газетінің редколлегия мүшесі болып сайланды. 1919 жылы ақпанда ВКП басшылығы тұтқындалғаннан кейін, Самуэли партияның астыртын жұмысына басшылық етті. Венгр Совет Республикасы (ВСР) кезінде Самуэли – ішкі контрреволюцияға қарсы күресті ұйымдастырушылардың бірі, қорғаныс халкомының орынбасары, кейінен оқу халкомы, тылдың қауіпсіздігін қамтамасыз ету жөніндегі комитеттің басшысы.

Дереккөздер
-----------

1. ↑   Қазақ совет энциклопедиясы 1976 жыл. / М.Қ.Қаратаев
**Бретт Дин** (ағыл. *Brett Dean*; 23 қазан 1961) – аустралиялық композитор және альтист.

Өмірбаяны
---------

Брисбенде оқып, Квинслендтегі консерваторияны бітірді. 1984-2000 жылдары Берлиннің филармоникалық  оркестрінде ойнаған. Әртүрлі елдерде оркестрмен неместе өзі жалғыз ойнаған. Хиндемитты, Хенце, Вольфгангты, Римды керемет орындайды. Бірнеше таспа жазған. Содан кейін қайтадан Аустралияға қайтады. 2010 жылға дейін Аустралияндық музыкалық академиясының басшысы болды, осыдан кейін оның орнына ағасы Пол Дин келді. 

Музыканы шығаруды 1988 жылы бастады, радио және киноға арналған әуендерді құрған.

Шығармалары
-----------

* «Ариэльдың музыкасы» (1995).
* «Періштелердің дауыстары», (1996).
* «Он екі ашулангған ер адам» (1996).
* «Жалғыз және қайталанбас», (1998)
* «Карло» струнных, (1997,).
* «Кедей және періште» (1999).
* «Қыстық әндер», (2001).
* Пасторальді симфония (2001).
* «Өсиет» (2003).
* «Күннін тұтвлуы» (2003)
* Альтқа арналған концерт (2004).
* Parteitag (2005).
* «Хат жазу ұмытылған өнер»: (2006)
* «Камарованың құлауы» (2006)
* «Жағымсыз заттар», (2006)
* Скрипкаларға арналған концерт (2007)
* «The Siduri Dances», (2007)
* Ішекті квинтет (2009)
* «Рақат»,(2010)
* Skizzen für Siegbert
Айрық бет

|  |  |
| --- | --- |
| Айрық туралы хабарлама | *Бұл — айрық бет. Көп мағыналы термин сұралғанда, оның мағыналарын ажыратып, қолданушыны тиісті мақалаға бағыттау үшін жасалған. Қандай да бір ішкі сілтеме осы бетке бағыттаса, сілтемені өзгертіп, тиісті бетіне тікелей сілтейтін қылып өзгертіңіз.* |

**Бретон** - Францияда Бретан түбегінің батыс аймақтарында тұратын халық. *Жалпы саны 1,1 млн ада шамасында (1967)*. Бретон тілі негізінен шаруалар мен теңізшілердің күнделікті сөйлеу тілінде сақталған. Мектептер мен әкімшілік орындарында, мәдениет салсында француз тілі қолданылады. *Діні-католицизм.* Бретон - 5-6 ғасырларда *Бретон аралдары*нан қоныс аударып келген кельттердің Бриттер тайпасының және романданған жергілікті кельттердің ұрпағы. *Негізгі кәсібі - балық аулау, устрица кәсіпшілігі кеме жүргізу, ауыл шаруашылығы*.

Дереккөздер
-----------

1. ↑   Қазақ Совет Энциклопедиясы, Алматы, 1976ж. 9 том
*Басқа мағыналар үшін Соркөл деген бетті қараңыз.*
**Соркөл** – Шу өзенінің төменгі аңғарындағы көл.

Географиялық орны
-----------------

Жамбыл облысы Сарысу ауданы Шығанақ ауылының солтүстік-батысында 15 км жерде орналасқан.

Гидрографикасы
--------------

Теңіз деңгейінен 340 м биіктікте жатыр. Аумағы 3,9 км2, ұзындығы 3 км, енді жері 1,9 км, жағалау бойының ұзындығы 9 км. Солтүстік-батыстан оңтүстік-шығысқа қарай созылып жатқан көл жағалауы жарлы, батысы біршама жазық келген. Мұнда батпақты сор жерлерінде қамыс шоғырлары кездеседі. Негізінен қар, жауын-шашын суларымен толысады. Жазда құрғап сорға айналады. Оңтүстігінде Тұздыарал қонысы жатыр. Алабы жыл бойы мал жайылымына пайдаланылады.

Дереккөздер
-----------

1. ↑  Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5